title: Decizia (PESC) 2019/1171 a Consiliului din 8 iulie 2019 de modificare a Deciziei (PESC) 2017/2074 privind măsuri restrictive având în vedere situația din Venezuela

text:
                  9.7.2019

                  RO

                  Jurnalul Oficial al Uniunii Europene

                  L 183/9

         DECIZIA (PESC) 2019/1171 A CONSILIULUI
         din 8 iulie 2019
         de modificare a Deciziei (PESC) 2017/2074 privind măsuri restrictive având în vedere situația din Venezuela
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 13 noiembrie 2017, Consiliul a adoptat Decizia (PESC) 2017/2074 (1) privind măsuri restrictive având în vedere situația din Venezuela.

                     (2)

                     Ar trebui să se actualizeze expunerea de motive în cazul a trei dintre persoanele de pe lista din anexa I la Decizia (PESC) 2017/2074 și ar trebui să se adauge în cadrul informațiilor de identificare mențiunea sexului în cazul tuturor persoanelor de pe lista din anexa respectivă.

                     (3)

                     Prin urmare, Decizia (PESC) 2017/2074 ar trebui modificată în consecință,

               ADOPTĂ PREZENTA DECIZIE:

            Articolul 1
            Anexa I la Decizia (PESC) 2017/2074 se modifică în conformitate cu anexa la prezenta decizie.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 8 iulie 2019.

                  Pentru Consiliu

                  Președintele

               A.-K. PEKONEN

            (1)  Decizia (PESC) 2017/2074 a Consiliului din 13 noiembrie 2017 privind măsuri restrictive având în vedere situația din Venezuela (JO L 295, 14.11.2017, p. 60).

            ANEXĂ
            În anexa I la Decizia (PESC) 2017/2074, rubricile 1-18 se înlocuiesc cu următoarele rubrici:

                           Numele

                           Informații de identificare

                           Expunere de motive

                           Data includerii pe listă

                           „1.

                           Néstor Luis Reverol Torres

                           Data nașterii: 28 octombrie 1964
                           Sexul: bărbătesc

                           Ministrul Afacerilor Interne, Justiției și Păcii, fost comandant general al Gărzii Naționale Bolivariene. Responsabil de încălcări grave ale drepturilor omului și de reprimarea opoziției democratice din Venezuela, inclusiv interzicerea și reprimarea demonstrațiilor politice.

                           22.1.2018

                           2.

                           Gustavo Enrique González López

                           Data nașterii: 2 noiembrie 1960
                           Sexul: bărbătesc

                           Numit din nou în funcția de șef al Serviciului Bolivarian de Informații (SEBIN) la 30 aprilie 2019. Fost consilier pe probleme de securitate și informații în cadrul cabinetului președintelui, între 8 ianuarie 2019 și 30 aprilie 2019, și șef al SEBIN până în octombrie 2018. În calitate de director al SEBIN a fost responsabil de încălcări grave ale drepturilor omului (inclusiv detenție arbitrară, tratamente inumane și degradante și tortură) și de reprimarea societății civile și a opoziției democratice din Venezuela.

                           22.1.2018

                           3.

                           Tibisay Lucena Ramírez

                           Data nașterii: 26 aprilie 1959
                           Sexul: femeiesc

                           Președintele Consiliului Național Electoral (Consejo Nacional Electoral – CNE). Acțiunile și politicile sale au subminat democrația și statul de drept în Venezuela, inclusiv prin facilitarea instituirii Adunării Constituante având în vedere că nu a garantat menținerea independenței și a imparțialității instituției CNE, în conformitate cu constituția Venezuelei.

                           22.1.2018

                           4.

                           Antonio José Benavides Torres

                           Data nașterii: 13 iunie 1961
                           Sexul: bărbătesc

                           Șeful guvernului districtului capitalei (Distrito Capital) până în ianuarie 2018. Comandant general al Gărzii Naționale Bolivariene, până la 21 iunie 2017. Implicat în reprimarea societății civile și a opoziției democratice din Venezuela și responsabil de încălcări grave ale drepturilor omului comise de Garda Națională Bolivariană sub conducerea sa. Acțiunile și politicile sale în calitate de comandant general al Gărzii Naționale Bolivariene, inclusiv rolul de lider asumat de Garda Națională Bolivariană în activitățile polițienești în cadrul demonstrațiilor cetățenilor și susținerea publică a faptului că instanțele militare ar trebui să aibă jurisdicție asupra civililor, au subminat statul de drept în Venezuela.

                           22.1.2018

                           5.

                           Maikel José Moreno Pérez

                           Data nașterii: 12 decembrie 1965
                           Sexul: bărbătesc

                           Președinte și fost vicepreședinte al Curții Supreme de Justiție din Venezuela (Tribunal Supremo de Justicia). În aceste funcții, a sprijinit și facilitat acțiunile și politicile guvernului, care au subminat democrația și statul de drept în Venezuela, și este responsabil de acțiuni și declarații care au uzurpat autoritatea Adunării Naționale.

                           22.1.2018

                           6.

                           Tarek William Saab Halabi

                           Data nașterii: 10 septembrie 1963
                           Sexul: bărbătesc

                           Procurorul general al Venezuelei numit de Adunarea Constituantă. În această funcție și în funcții precedente de avocat al poporului și de președinte al Consiliului Moral Republican, acesta a subminat democrația și statul de drept în Venezuela, sprijinind în mod public acțiuni împotriva opozanților guvernului și retragerea de competențe ale Adunării Naționale.

                           22.1.2018

                           7.

                           Diosdado Cabello Rondón

                           Data nașterii: 15 aprilie 1963
                           Sexul: bărbătesc

                           Președinte al Adunării Constituante și prim-vicepreședinte al Partidului Socialist Unit din Venezuela (PSUV). Implicat în acțiuni care subminează democrația și statul de drept în Venezuela, inclusiv prin folosirea mass-mediei pentru a ataca și amenința în mod public opoziția politică, alte canale media și societatea civilă.

                           22.1.2018

                           8.

                           Tareck Zaidan El-Aissami Maddah

                           Vicepreședinte al Economiei și Ministru al Industriei și Producției Naționale
                           Data nașterii: 12 noiembrie 1974
                           Sexul: bărbătesc

                           Vicepreședinte al Economiei și Ministru al Industriei și Producției Naționale. În calitate de fost vicepreședinte al Venezuelei cu atribuții de supraveghere a conducerii Serviciului Național Bolivarian de Informații (SEBIN), Tareck Zaidan El-Aissami Maddah este responsabil de încălcările grave ale drepturilor omului comise de respectiva organizație, inclusiv detenții arbitrare, anchete motivate politic, tratamente inumane și degradante și acte de tortură. Acesta este, de asemenea, responsabil de susținerea și implementarea politicilor și activităților care subminează democrația și statul de drept, inclusiv interzicerea manifestațiilor publice și conducerea «comandamentului împotriva loviturii de stat» al președintelui Maduro, care a fost îndreptat împotriva societății civile și a opoziției democratice.

                           25.6.2018

                           9.

                           Sergio José Rivero Marcano

                           Inspector general al Forțelor Armate Naționale Bolivariene
                           Data nașterii: 8 noiembrie 1964
                           Sexul: bărbătesc

                           Comandant general al Gărzii Naționale Bolivariene până la 16 ianuarie 2018. Implicat în reprimarea societății civile și a opoziției democratice din Venezuela și responsabil de încălcări grave ale drepturilor omului comise sub comanda sa de Garda Națională Bolivariană, inclusiv folosirea excesivă a forței, detenții arbitrare și comiterea de abuzuri împotriva societății civile și a membrilor opoziției. Acțiunile și inițiativele sale în calitate de comandant general al Gărzii Naționale Bolivariene, inclusiv agresiunile comise de Garda Națională Bolivariană asupra unor membri ai Adunării Naționale alese în mod democratic și actele de intimidare a ziariștilor care relatau cu privire la fraudele comise în cadrul alegerilor pentru adunarea constituantă nelegitimă, au subminat democrația și statul de drept în Venezuela.

                           25.6.2018

                           10.

                           Jesús Rafael Suárez Chourio

                           Comandant general al armatei bolivariene
                           Data nașterii: 19 iulie 1962
                           Sexul: bărbătesc

                           Comandant general al Armatei Naționale Bolivariene Venezuelene și fost comandant al Regiunii Strategice de Apărare Integrală – Zona Centrală (REDI Central). Acesta este responsabil de încălcări ale drepturilor omului comise de forțele aflate sub comanda sa, inclusiv folosirea excesivă a forței și aplicarea de rele tratamente deținuților. Acesta a vizat opoziția democratică și a susținut folosirea instanțelor militare pentru a judeca protestatari civili.

                           25.6.2018

                           11.

                           Iván Hernández Dala

                           Șef al Direcției Generale de Contrainformații Militare
                           Data nașterii: 18 mai 1966
                           Sexul: bărbătesc

                           Șef al Direcției Generale de Contrainformații Militare (DGCIM) începând din ianuarie 2014 și șef al Gărzii Prezidențiale începând din septembrie 2015. În calitate de șef al DGCIM, Iván Hernández Dala este responsabil de încălcările grave ale drepturilor omului și de reprimarea societății civile și a opoziției democratice comise de membri ai DGCIM aflați sub comanda sa, inclusiv folosirea excesivă a forței și aplicarea de rele tratamente deținuților.

                           25.6.2018

                           12.

                           Delcy Eloina Rodríguez Gómez

                           Vicepreședinte al Republicii Bolivariene a Venezuelei
                           Data nașterii: 18 mai 1969
                           Sexul: femeiesc

                           Vicepreședinte al Republicii Bolivariene a Venezuelei, fost președinte al adunării constituante nelegitime și fost membru al comisiei prezidențiale pentru adunarea constituantă nelegitimă. Acțiunile sale în calitate de membru al comisiei prezidențiale și, apoi, în calitate de președinte al adunării constituante nelegitime au subminat democrația și statul de drept în Venezuela, printre aceste acțiuni numărându-se uzurparea prerogativelor Adunării Naționale și folosirea lor pentru desfășurarea de activități îndreptate împotriva opoziției și împiedicarea acesteia să participe la procesul politic.

                           25.6.2018

                           13.

                           Elías José Jaua Milano

                           Ministru al Puterii Populare pentru Educație
                           Data nașterii: 16 decembrie 1969
                           Sexul: bărbătesc

                           Ministru al Puterii Populare pentru Educație. Fost președinte al comisiei prezidențiale pentru adunarea constituantă națională nelegitimă. Acesta este responsabil de subminarea democrației și a statului de drept în Venezuela ca urmare a rolului său în conducerea activității de instituire a adunării constituante nelegitime.

                           25.6.2018

                           14.

                           Sandra Oblitas Ruzza

                           Vicepreședinte al Consiliului Național Electoral
                           Data nașterii: 7 iunie 1969
                           Sexul: femeiesc

                           Vicepreședinte al Consiliului Național Electoral (CNE) și președinte al Comisiei pentru Registrul Civil și Electoral. Aceasta este responsabilă de acțiunile CNE care au subminat democrația în Venezuela, inclusiv facilitarea instituirii adunării constituante nelegitime și manipularea procesului electoral.

                           25.6.2018

                           15.

                           Freddy Alirio Bernal Rosales

                           Data nașterii: 16 iunie 1962
                           Sexul: bărbătesc

                           Șef al Centrului național de control al comitetelor locale de aprovizionare și producție (CLAP) și comisar general al SEBIN. Responsabil de subminarea democrației prin manipularea programelor CLAP de distribuție în rândul alegătorilor. În plus, în calitate de comisar general al SEBIN, acesta este responsabil de activitățile SEBIN care includ încălcări grave ale drepturilor omului, precum detențiile arbitrare.

                           25.6.2018

                           16.

                           Katherine Nayarith Harrington Padrón

                           Data nașterii: 5 decembrie 1971
                           Sexul: femeiesc

                           Procuror general adjunct din iulie 2017 până în octombrie 2018. A fost numită procuror general adjunct, cu încălcarea Constituției, de Curtea Supremă și nu de Adunarea Națională. Responsabilă de subminarea democrației și a statului de drept în Venezuela, inclusiv ca urmare a faptului că a inițiat urmăriri penale motivate politic și a omis să investigheze acuzațiile privind comiterea de încălcări ale drepturilor omului de către regimul Maduro.

                           25.6.2018

                           17.

                           Socorro Elizabeth Hernández Hernández

                           Data nașterii: 11 martie 1952
                           Sexul: femeiesc

                           Membru (rector) al Consiliului Național Electoral (CNE) și membru al Biroului Național Electoral (JNE). Responsabilă de activitățile CNE care au subminat democrația în Venezuela, inclusiv facilitarea instituirii adunării constituante nelegitime și manipularea procesului electoral în legătură cu anularea unui scrutin privind demiterea președintelui în 2016, amânarea alegerilor pentru posturile de guvernator în 2016 și reamplasarea secțiilor de votare cu scurt timp înaintea alegerilor pentru posturile de guvernator din 2017.

                           25.6.2018

                           18.

                           Xavier Antonio Moreno Reyes

                           Secretar general al Consiliului Național Electoral
                           Sexul: bărbătesc

                           Secretar general al Consiliului Național Electoral (CNE). Responsabil de aprobarea deciziilor CNE care au subminat democrația în Venezuela, inclusiv facilitarea instituirii adunării constituante nelegitime și manipularea procesului electoral.

                           25.6.2018”


title: Decizia (UE) 2019/1178 a Consiliului din 8 iulie 2019 privind poziția care urmează să fie luată în numele Uniunii Europene în cadrul Comitetului de cooperare instituit prin Acordul de cooperare și uniune vamală dintre Comunitatea Europeană și statele membre ale acesteia, pe de o parte, și Republica San Marino, pe de altă parte în ceea ce privește dispozițiile aplicabile referitoare la producția ecologică și etichetarea produselor ecologice, precum și la regimul de import al produselor ecologice

text:
                  11.7.2019

                  RO

                  Jurnalul Oficial al Uniunii Europene

                  L 185/30

         DECIZIA (UE) 2019/1178 A CONSILIULUI
         din 8 iulie 2019
         privind poziția care urmează să fie luată în numele Uniunii Europene în cadrul Comitetului de cooperare instituit prin Acordul de cooperare și uniune vamală dintre Comunitatea Europeană și statele membre ale acesteia, pe de o parte, și Republica San Marino, pe de altă parte în ceea ce privește dispozițiile aplicabile referitoare la producția ecologică și etichetarea produselor ecologice, precum și la regimul de import al produselor ecologice
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul de cooperare și uniune vamală dintre Comunitatea Europeană și statele membre ale acesteia, pe de o parte, și Republica San Marino, pe de altă parte (1) (denumit în continuare „acordul”) a fost încheiat de Uniune prin Decizia 2002/245/CE a Consiliului (2) și a intrat în vigoare la 1 aprilie 2002.

                     (2)

                     În temeiul articolului 7 alineatul (2) din acord, Comitetul de cooperare are obligația de a stabili mai amănunțit dispozițiile legislației Uniunii care urmează să fie aplicată, cu privire la țările care nu sunt membre ale Uniunii, printre altele reglementările Uniunii din domeniul veterinar, al sănătății plantelor și al calității, în cazul în care acest lucru este necesar pentru buna funcționare a acordului.

                     (3)

                     Comitetul de cooperare adoptă o decizie privind dispozițiile aplicabile, în temeiul acordului, ale legislației Uniunii referitoare la producția ecologică și etichetarea produselor ecologice, și regimul de import al produselor ecologice.

                     (4)

                     Este oportun să se stabilească poziția care urmează să fie luată în numele Uniunii în cadrul Comitetului de cooperare, întrucât clarificarea mai amănunțită a dispozițiilor aplicabile ale legislației Uniunii va spori securitatea juridică între părțile la acord și va sprijini buna funcționare a uniunii vamale dintre Uniune și Republica San Marino.

                     (5)

                     Prin urmare, este necesar să se clarifice legislația aplicabilă a Uniunii privind producția ecologică și etichetarea produselor ecologice, care include Regulamentul (CE) nr. 834/2007 al Consiliului (3) și Regulamentele (CE) nr. 889/2008 (4) și (CE) nr. 1235/2008 (5) ale Comisiei. În plus, este necesar să se stabilească regimul de import al produselor ecologice, precum și o procedură de urmat în cazul în care se adoptă o nouă legislație a Uniunii privind producția ecologică și etichetarea produselor ecologice care afectează trimiterile la dispozițiile aplicabile și regimul de import convenit.

                     (6)

                     Prin urmare, poziția Uniunii în cadrul Comitetului de cooperare ar trebui să se bazeze proiectul de decizie atașat,

               ADOPTĂ PREZENTA DECIZIE:

            Articolul 1
            Poziția care urmează să fie luată în numele Uniunii în cadrul Comitetului de cooperare instituit prin Acordul de cooperare și uniune vamală dintre Comunitatea Europeană și statele membre ale acesteia, pe de o parte, și Republica San Marino, pe de altă parte se bazează pe proiectul de decizie a Comitetului de cooperare, atașat la prezenta decizie.
            Reprezentanții Uniunii în cadrul Comitetului de cooperare pot conveni asupra unor modificări minore ale proiectului de decizie menționat la primul paragraf fără a mai fi necesară o nouă decizie a Consiliului.

            Articolul 2
            Prezenta decizie intră în vigoare la data adoptării.

            Adoptată la Bruxelles, 8 iulie 2019.

                  Pentru Consiliu

                  Președintele

               A.-K. PEKONEN

            (1)  JO L 84, 28.3.2002, p. 43.

            (2)  Decizia 2002/245/CE a Consiliului din 28 februarie 2002 privind încheierea Acordului de cooperare și uniune vamală între Comunitatea Economică Europeană și Republica San Marino și a protocolului la acordul menționat anterior ca urmare a extinderii intrate în vigoare la 1 ianuarie 1995 (JO L 84, 28.3.2002, p. 41).

            (3)  Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1).

            (4)  Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 250, 18.9.2008, p. 1).

            (5)  Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25).

            PROIECT
            DECIZIA NR. …/2019 A COMITETULUI DE COOPERARE UE-SAN MARINO
            din …
            privind dispozițiile aplicabile referitoare la producția ecologică și etichetarea produselor ecologice, precum și la regimul de import al produselor ecologice adoptat în temeiul Acordului de cooperare și uniune vamală dintre Comunitatea Europeană și statele membre ale acesteia, pe de o parte, și Republica San Marino, pe de altă parte
            COMITETUL DE COOPERARE UE-SAN MARINO,
            având în vedere Acordul de cooperare și uniune vamală dintre Comunitatea Europeană și statele membre ale acesteia, pe de o parte, și Republica San Marino, pe de altă parte (1), în special articolul 7 alineatul (2), articolul 8 alineatul (3) litera (c) și articolul 23 alineatul (1),
            întrucât:

                        (1)

                        Articolul 6 alineatul (4) din Acordul de cooperare și uniune vamală dintre Comunitatea Europeană și statele membre ale acesteia, pe de o parte, și Republica San Marino, pe de altă parte („acordul”) prevede că, în ceea ce privește schimburile comerciale cu produse agricole între Uniune și Republica San Marino, aceasta din urmă se angajează să adopte legislația Uniunii în materie de calitate, în cazul în care acest lucru este necesar pentru buna funcționare a acordului.

                        (2)

                        În temeiul articolului 7 alineatul (1) a cincea liniuță din acord, Republica San Marino aplică, pentru țările care nu sunt membre ale Uniunii („țările terțe”), legislația Uniunii în materie de calitate, atunci când acest lucru este necesar pentru buna funcționare a acordului.

                        (3)

                        Pentru a se evita obstacolele din calea liberei circulații a mărfurilor și pentru a se asigura buna funcționare a uniunii vamale instituite prin acord, este necesar să se stabilească mai amănunțit dispozițiile legislației Uniunii în materie de calitate aplicabile producției ecologice și etichetării produselor ecologice.

                        (4)

                        Pentru a se asigura conformitatea cu legislația Uniunii în ceea ce privește importurile de produse ecologice din țări terțe în Republica San Marino, este necesar să se stabilească dispozițiile relevante care urmează să fie aplicate de autoritățile sale naționale.

                        (5)

                        Pentru a se asigura conformitatea cu legislația Uniunii în ceea ce privește produsele ecologice preparate sau fabricate în Republica San Marino, ar trebui, de asemenea, să se stabilească dispozițiile relevante.

                        (6)

                        Este oportun, de asemenea, să se prevadă o procedură de urmat în cazul în care se adoptă o nouă legislație a Uniunii privind producția ecologică și etichetarea produselor ecologice care afectează trimiterile la prevederile și dispozițiile stabilite în prezenta decizie,

                  ADOPTĂ PREZENTA DECIZIE:

               Articolul 1
               Dispozițiile aplicabile ale legislației Uniunii privind producția ecologică și etichetarea produselor ecologice sunt enumerate în anexa A.

               Articolul 2
               Dispozițiile necesare pentru a se asigura conformitatea cu legislația Uniunii menționată la articolul 1 în ceea ce privește importurile de produse ecologice din țări terțe în Republica San Marino sunt prevăzute în anexa B.

               Articolul 3
               Dispozițiile necesare pentru a se asigura conformitatea cu legislația Uniunii menționată la articolul 1 în ceea ce privește produsele ecologice preparate sau fabricate în Republica San Marino sunt prevăzute în anexa C.

               Articolul 4
               Modificările anexelor A, B și C, precum și alte dispoziții practice necesare pentru punerea în aplicare a legislației menționate în respectivele anexe se stabilesc de comun acord de serviciile Comisiei Europene și de autoritățile din Republica San Marino.

               Articolul 5
               Prezenta decizie intră în vigoare la data adoptării.

               Adoptată la …,

                     Pentru Comitetul de cooperare,

                     Președintele

               (1)  JO L 84, 28.3.2002, p. 43.

               ANEXA A
               LISTA DISPOZIȚIILOR APLICABILE REFERITOARE LA PRODUCȚIA ECOLOGICĂ ȘI ETICHETAREA PRODUSELOR ECOLOGICE
               Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1), astfel cum a fost modificat prin:

                           —

                           Regulamentul (CE) nr. 967/2008 al Consiliului din 29 septembrie 2008 (JO L 264, 3.10.2008, p. 1);

                           —

                           Regulamentul (UE) nr. 517/2013 al Consiliului din 13 mai 2013 (JO L 158, 10.6.2013, p. 1).

                     Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 250, 18.9.2008, p. 1), astfel cum a fost modificat prin:

                           —

                           Regulamentul (CE) nr. 1254/2008 al Comisiei din 15 decembrie 2008 (JO L 337, 16.12.2008, p. 80);

                           —

                           Regulamentul (CE) nr. 710/2009 al Comisiei din 5 august 2009 (JO L 204, 6.8.2009, p. 15);

                           —

                           Regulamentul (UE) nr. 271/2010 al Comisiei din 24 martie 2010 (JO L 84, 31.3.2010, p. 19);

                           —

                           Regulamentul de punere în aplicare (UE) nr. 344/2011 al Comisiei din 8 aprilie 2011 (JO L 96, 9.4.2011, p. 15);

                           —

                           Regulamentul de punere în aplicare (UE) nr. 426/2011 al Comisiei din 2 mai 2011 (JO L 113, 3.5.2011, p. 1);

                           —

                           Regulamentul de punere în aplicare (UE) nr. 126/2012 al Comisiei din 14 februarie 2012 (JO L 41, 15.2.2012, p. 5);

                           —

                           Regulamentul de punere în aplicare (UE) nr. 203/2012 al Comisiei din 8 martie 2012 (JO L 71, 9.3.2012, p. 42);

                           —

                           Regulamentul de punere în aplicare (UE) nr. 505/2012 al Comisiei din 14 iunie 2012 (JO L 154, 15.6.2012, p. 12);

                           —

                           Regulamentul de punere în aplicare (UE) nr. 392/2013 al Comisiei din 29 aprilie 2013 (JO L 118, 30.4.2013, p. 5);

                           —

                           Regulamentul (UE) nr. 519/2013 al Comisiei din 21 februarie 2013 (JO L 158, 10.6.2013, p. 74);

                           —

                           Regulamentul de punere în aplicare (UE) nr. 1030/2013 al Comisiei din 24 octombrie 2013 (JO L 283, 25.10.2013, p. 15);

                           —

                           Regulamentul de punere în aplicare (UE) nr. 1364/2013 al Comisiei din 17 decembrie 2013 (JO L 343, 19.12.2013, p. 29);

                           —

                           Regulamentul de punere în aplicare (UE) nr. 354/2014 al Comisiei din 8 aprilie 2014 (JO L 106, 9.4.2014, p. 7);

                           —

                           Regulamentul de punere în aplicare (UE) nr. 836/2014 al Comisiei din 31 iulie 2014 (JO L 230, 1.8.2014, p. 10);

                           —

                           Regulamentul de punere în aplicare (UE) nr. 1358/2014 al Comisiei din 18 decembrie 2014 (JO L 365, 19.12.2014, p. 97);

                           —

                           Regulamentul de punere în aplicare (UE) 2016/673 al Comisiei din 29 aprilie 2016 (JO L 116, 30.4.2016, p. 8);

                           —

                           Regulamentul de punere în aplicare (UE) 2016/1842 al Comisiei din 14 octombrie 2016 (JO L 282, 19.10.2016, p. 19);

                           —

                           Regulamentul de punere în aplicare (UE) 2017/838 al Comisiei din 17 mai 2017 (JO L 125, 18.5.2017, p. 5);

                           —

                           Regulamentul de punere în aplicare (UE) 2017/2273 al Comisiei din 8 decembrie 2017 (JO L 326, 9.12.2017, p. 42);

                           —

                           Regulamentul de punere în aplicare (UE) 2018/1584 al Comisiei din 22 octombrie 2018 (JO L 264, 23.10.2018, p. 1).

                     Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25), astfel cum a fost modificat prin:

                           —

                           Regulamentul (CE) nr. 537/2009 al Comisiei din 19 iunie 2009 (JO L 159, 20.6.2009, p. 6);

                           —

                           Regulamentul (UE) nr. 471/2010 al Comisiei din 31 mai 2010 (JO L 134, 1.6.2010, p. 1);

                           —

                           Regulamentul de punere în aplicare (UE) nr. 590/2011 al Comisiei din 20 iunie 2011 (JO L 161, 21.6.2011, p. 9);

                           —

                           Regulamentul de punere în aplicare (UE) nr. 1084/2011 al Comisiei din 27 octombrie 2011 (JO L 281, 28.10.2011, p. 3);

                           —

                           Regulamentul de punere în aplicare (UE) nr. 1267/2011 al Comisiei din 6 decembrie 2011 (JO L 324, 7.12.2011, p. 9);

                           —

                           Regulamentul de punere în aplicare (UE) nr. 126/2012 al Comisiei din 14 februarie 2012 (JO L 41, 15.2.2012, p. 5);

                           —

                           Regulamentul de punere în aplicare (UE) nr. 508/2012 al Comisiei din 20 iunie 2012 (JO L 162, 21.6.2012, p. 1);

                           —

                           Regulamentul de punere în aplicare (UE) nr. 751/2012 al Comisiei din 16 august 2012 (JO L 222, 18.8.2012, p. 5);

                           —

                           Regulamentul de punere în aplicare (UE) nr. 125/2013 al Comisiei din 13 februarie 2013 (JO L 43, 14.2.2013, p. 1);

                           —

                           Regulamentul (UE) nr. 519/2013 al Comisiei din 21 februarie 2013 (JO L 158, 10.6.2013, p. 74);

                           —

                           Regulamentul de punere în aplicare (UE) nr. 567/2013 al Comisiei din 18 iunie 2013 (JO L 167, 19.6.2013, p. 30);

                           —

                           Regulamentul de punere în aplicare (UE) nr. 586/2013 al Comisiei din 20 iunie 2013 (JO L 169, 21.6.2013, p. 51);

                           —

                           Regulamentul de punere în aplicare (UE) nr. 355/2014 al Comisiei din 8 aprilie 2014 (JO L 106, 9.4.2014, p. 15);

                           —

                           Regulamentul de punere în aplicare (UE) nr. 442/2014 al Comisiei din 30 aprilie 2014 (JO L 130, 1.5.2014, p. 39);

                           —

                           Regulamentul de punere în aplicare (UE) nr. 644/2014 al Comisiei din 16 iunie 2014 (JO L 177, 17.6.2014, p. 42);

                           —

                           Regulamentul de punere în aplicare (UE) nr. 829/2014 al Comisiei din 30 iulie 2014 (JO L 228, 31.7.2014, p. 9);

                           —

                           Regulamentul de punere în aplicare (UE) nr. 1287/2014 al Comisiei din 28 noiembrie 2014 (JO L 348, 4.12.2014, p. 1);

                           —

                           Regulamentul de punere în aplicare (UE) 2015/131 al Comisiei din 26 ianuarie 2015 (JO L 23, 29.1.2015, p. 1);

                           —

                           Regulamentul de punere în aplicare (UE) 2015/931 al Comisiei din 17 iunie 2015 (JO L 151, 18.6.2015, p. 1);

                           —

                           Regulamentul de punere în aplicare (UE) 2015/1980 al Comisiei din 4 noiembrie 2015 (JO L 289, 5.11.2015, p. 6);

                           —

                           Regulamentul de punere în aplicare (UE) 2015/2345 al Comisiei din 15 decembrie 2015 (JO L 330, 16.12.2015, p. 29);

                           —

                           Regulamentul de punere în aplicare (UE) 2016/459 al Comisiei din 18 martie 2016 (JO L 80, 31.3.2016, p. 14);

                           —

                           Regulamentul de punere în aplicare (UE) 2016/910 al Comisiei din 9 iunie 2016 (JO L 153, 10.6.2016, p. 23);

                           —

                           Regulamentul de punere în aplicare (UE) 2016/1330 al Comisiei din 2 august 2016 (JO L 210, 4.8.2016, p. 43);

                           —

                           Regulamentul de punere în aplicare (UE) 2016/1842 al Comisiei din 14 octombrie 2016 (JO L 282, 19.10.2016, p. 19);

                           —

                           Regulamentul de punere în aplicare (UE) 2016/2259 al Comisiei din 15 decembrie 2016 (JO L 342, 16.12.2016, p. 4);

                           —

                           Regulamentul de punere în aplicare (UE) 2017/872 al Comisiei din 22 mai 2017 (JO L 134, 23.5.2017, p. 6);

                           —

                           Regulamentul de punere în aplicare (UE) 2017/1473 al Comisiei din 14 august 2017 (JO L 210, 15.8.2017, p. 4);

                           —

                           Regulamentul de punere în aplicare (UE) 2017/1862 al Comisiei din 16 octombrie 2017 (JO L 266, 17.10.2017, p. 1);

                           —

                           Regulamentul de punere în aplicare (UE) 2017/2329 al Comisiei din 14 decembrie 2017 (JO L 333, 15.12.2017, p. 29);

                           —

                           Regulamentul de punere în aplicare (UE) 2018/949 al Comisiei din 3 iulie 2018 (JO L 167, 4.7.2018, p. 3);

                           —

                           Regulamentul de punere în aplicare (UE) 2019/39 al Comisiei din 10 ianuarie 2019 (JO L 9, 11.1.2019, p. 106).

                     astfel cum a fost rectificat în:

                              JO L 28, 4.2.2015, p. 48 (1287/2014),

                              JO L 241, 17.9.2015, p. 51 (2015/131).

               ANEXA B
               DISPOZIȚIILE MENȚIONATE LA ARTICOLUL 2

                           1.

                           Produsele ecologice importate în Republica San Marino din țări terțe sunt însoțite de un certificat de inspecție, astfel cum se menționează la articolul 33 alineatul (1) primul paragraf litera (d) din Regulamentul (CE) nr. 834/2007.

                           2.

                           Republica San Marino utilizează Sistemul electronic de control al comerțului și de expertiză (TRACES) instituit prin Decizia 2003/24/CE a Comisiei (1) pentru prelucrarea certificatelor electronice de inspecție aferente importurilor de produse ecologice din țări terțe.

                           3.

                           În sensul articolului 13 din Regulamentul (CE) nr. 1235/2008, în ceea ce privește importurile de produse ecologice din țări terțe în Republica San Marino, verificarea lotului și vizarea certificatelor de inspecție prin utilizarea TRACES se efectuează în numele Republicii San Marino de către birourile vamale enumerate în anexa II la Decizia nr. 1/2010 „Omnibus” (2).

                           4.

                           În sensul articolului 16 alineatul (2) din Regulamentul (CE) nr. 1235/2008, se poate solicita Republicii San Marino să acționeze în calitate de coraportor. Republica San Marino este liberă să accepte sau nu această sarcină.

                  (1)  Decizia 2003/24/CE a Comisiei din 30 decembrie 2002 privind dezvoltarea unui sistem informatic veterinar integrat (JO L 8, 14.1.2003, p. 44).

                  (2)  Decizia nr. 1/2010 „Omnibus” a Comitetului de cooperare UE-San Marino din 29 martie 2010 de stabilire a unor măsuri de punere în aplicare a Acordului privind cooperarea și uniunea vamală dintre Comunitatea Economică Europeană și Republica San Marino (JO L 156, 23.6.2010, p. 13).

               ANEXA C
               DISPOZIȚIILE MENȚIONATE LA ARTICOLUL 3

                           1.

                           La articolele relevante din regulamentele enumerate în anexa A, se consideră că termenul „stat membru” sau „state membre” include Republica San Marino.

                           2.

                           În cazul în care articolele relevante din regulamentele enumerate în anexa A prevăd că un stat membru trebuie să adopte o decizie sau să efectueze o comunicare ori o notificare, decizia în cauză este luată sau comunicarea ori notificarea în cauză este efectuată de către autoritățile din Republica San Marino. Aceste autorități iau în considerare avizele comitetelor științifice ale Uniunii și utilizează ca bază pentru deciziile lor jurisprudența Curții de Justiție a Uniunii Europene și normele de conduită administrativă adoptate de Comisia Europeană.


title: Decizia (UE) 2019/1180 a Consiliului din 8 iulie 2019 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți (Linia bugetară 12 02 01 - Realizarea și dezvoltarea pieței unice pentru servicii financiare) (Text cu relevanță pentru SEE.)

text:
                  11.7.2019

                  RO

                  Jurnalul Oficial al Uniunii Europene

                  L 185/42

         DECIZIA (UE) 2019/1180 A CONSILIULUI
         din 8 iulie 2019
         privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți (Linia bugetară 12 02 01 - Realizarea și dezvoltarea pieței unice pentru servicii financiare)
         (Text cu relevanță pentru SEE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9),
         având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
         având în vedere propunerea Comisiei Europene,
         întrucât:

                     (1)

                     Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

                     (2)

                     În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE.

                     (3)

                     Protocolul 31 la Acordul privind SEE conține dispoziții referitoare la cooperarea în domenii specifice în afara celor patru libertăți.

                     (4)

                     Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din Bugetul general al Uniunii Europene care se referă la realizarea și dezvoltarea pieței unice pentru servicii financiare.

                     (5)

                     Prin urmare, Protocolul 31 la Acordul privind SEE ar trebui să fie modificat pentru a permite ca respectiva cooperare extinsă să poată fi realizată începând de la 1 ianuarie 2019.

                     (6)

                     Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

            Articolul 1
            Poziția care urmează să fie adoptată, în numele Uniunii, în cadrul Comitetului mixt al SEE cu privire la propunerea de modificare a Protocolului 31 la Acordul privind SEE referitor la cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Bruxelles, 8 iulie 2019.

                  Pentru Consiliu

                  Președintele

               A.-K. PEKONEN

            (1)  JO L 305, 30.11.1994, p. 6.

            (2)  JO L 1, 3.1.1994, p. 3.

            PROIECT
            DECIZIA NR. …/2019 A COMITETULUI MIXT AL SEE
            din …
            de modificare a Protocolului 31 la Acordul privind SEE referitor la cooperarea în domenii specifice în afara celor patru libertăți
            COMITETUL MIXT AL SEE,
            având în vedere Acordul privind Spațiul Economic European (denumit în continuare „Acordul privind SEE”), în special articolele 86 și 98,
            întrucât:

                        (1)

                        Este oportun să se continue cooperarea dintre părțile contractante la Acordul privind SEE cu privire la acțiunile Uniunii finanțate din bugetul general al Uniunii Europene care se referă la realizarea și dezvoltarea pieței unice pentru servicii financiare.

                        (2)

                        Prin urmare, Protocolul 31 la Acordul privind SEE ar trebui să fie modificat pentru a permite ca respectiva cooperare extinsă să poată fi realizată începând de la 1 ianuarie 2019,

                  ADOPTĂ PREZENTA DECIZIE:

               Articolul 1
               La alineatul (11) de la articolul 7 din Protocolul 31 la Acordul privind SEE, cuvintele „și 2018” se înlocuiesc cu cuvintele „, 2018 și 2019”.

               Articolul 2
               Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE (*1).
               Decizia se aplică de la 1 ianuarie 2019.

               Articolul 3
               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                     Pentru Comitetul mixt al SEE

                     Președintele

                     Secretarii

                     Comitetului mixt al SEE

               (*1)  [Nu au fost semnalate obligații constituționale.] [Au fost semnalate obligații constituționale.]


title: Decizia (UE) 2019/1182 a Comisiei din 3 iulie 2019 privind propunerea de inițiativă cetățenească intitulată „Dreptul UE, drepturile minorităților și democratizarea instituțiilor spaniole” [notificată cu numărul C(2019) 4972]

text:
                  11.7.2019

                  RO

                  Jurnalul Oficial al Uniunii Europene

                  L 185/46

         DECIZIA (UE) 2019/1182 A COMISIEI
         din 3 iulie 2019
         privind propunerea de inițiativă cetățenească intitulată „Dreptul UE, drepturile minorităților și democratizarea instituțiilor spaniole”

               [notificată cu numărul C(2019) 4972]

         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Obiectul propunerii de inițiativă cetățenească intitulate „Dreptul UE, drepturile minorităților și democratizarea instituțiilor spaniole” este următorul: „Riscurile sistemice în Spania, tratamentul grupurilor minoritare și nevoia urgentă de a încuraja acțiunile care contribuie la democratizarea țării și alinierea acesteia la principiile de bază ale legislației UE.”

                     (2)

                     Obiectivele propunerii de inițiativă cetățenească sunt următoarele: „Obiectivul nostru este să ne asigurăm că atât Comisia, cât și Parlamentul sunt pe deplin informate în legătură cu situația actuală din Spania, riscurile sistemice din această țară, nerespectarea normelor și a principiilor directoare ale legislației UE și cu necesitatea de a institui mecanisme în vederea îmbunătățirii standardelor democratice din Spania, garantând astfel drepturile și libertățile grupurilor minoritare și ale tuturor cetățenilor spanioli prin intermediul legislației și instrumentelor UE.”

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește și mai mult funcționarea democratică a Uniunii prin dispozițiile care prevăd, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, ușor de aplicat și proporționale cu natura inițiativei, astfel încât să încurajeze participarea cetățenilor și să aducă Uniunea mai aproape de cetățeni.

                     (5)

                     În conformitate cu articolul 4 alineatul (2) din Regulamentul (UE) nr. 211/2011, Comisia înregistrează o propunere de inițiativă cetățenească dacă sunt îndeplinite condițiile prevăzute la articolul 4 alineatul (2) literele (a)-(d).

                     (6)

                     Propunerea de inițiativă cetățenească invită Comisia să examineze situația din Spania în ceea ce privește mișcarea pentru independență a regiunii catalane în contextul Comunicării Comisiei către Parlamentul European și Consiliu intitulată „Un nou cadru al UE pentru consolidarea statului de drept” [COM(2014) 158] și, după caz, să ia măsuri în acest context. Propunerea de inițiativă cetățenească nu invită însă Comisia să prezinte o propunere de act juridic al Uniunii.

                     (7)

                     Din aceste motive, această propunere de inițiativă cetățenească se află vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor, în sensul articolului 4 alineatul (2) litera (b) din Regulamentul (UE) nr. 211/2011, coroborat cu articolul 2 punctul 1 din regulamentul respectiv,

               ADOPTĂ PREZENTA DECIZIE:

            Articolul 1
            Prin prezenta decizie, se refuză înregistrarea propunerii de inițiativă cetățenească intitulate „Dreptul UE, drepturile minorităților și democratizarea instituțiilor spaniole”.

            Articolul 2
            Prezenta decizie se adresează organizatorilor (membrilor comitetului cetățenilor) propunerii de inițiativă cetățenească intitulate „Dreptul UE, drepturile minorităților și democratizarea instituțiilor spaniole”, reprezentați de doamna Elisenda PALUZIE și de domnul Gérard ONESTA, care acționează în calitate de persoane de contact.

            Adoptată la Bruxelles, 3 iulie 2019.

                  Pentru Comisie

               Frans TIMMERMANS

                  Prim-vicepreședinte

            (1)  JO L 65, 11.3.2011, p. 1.


title: Decizia (UE) 2019/1183 a Comisiei din 3 iulie 2019 privind propunerea de inițiativă cetățenească intitulată „Un preț al carbonului pentru combaterea schimbărilor climatice” [notificată cu numărul C(2019) 4973]

text:
                  11.7.2019

                  RO

                  Jurnalul Oficial al Uniunii Europene

                  L 185/48

         DECIZIA (UE) 2019/1183 A COMISIEI
         din 3 iulie 2019
         privind propunerea de inițiativă cetățenească intitulată „Un preț al carbonului pentru combaterea schimbărilor climatice”

               [notificată cu numărul C(2019) 4973]

         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Obiectul propunerii de inițiativă cetățenească intitulate „Un preț al carbonului pentru combaterea schimbărilor climatice” este următorul: „Solicităm Comisiei Europene să propună o legislație a UE care să descurajeze consumul de combustibili fosili, să încurajeze economisirea de energie și utilizarea surselor regenerabile pentru combaterea încălzirii globale și limitarea creșterii temperaturii la 1,5 °C.”

                     (2)

                     Obiectivele propunerii de inițiativă cetățenească sunt următoarele: „Propunerea noastră introduce un preț minim pentru emisiile de CO2, începând de la 50 EUR pe tona de CO2 începând cu 2020 până la 100 EUR în 2025. În același timp, propunerea elimină sistemul actual de cote gratuite alocate poluatorilor din UE și introduce un mecanism de ajustare la frontieră pentru importurile din afara UE, astfel încât să compenseze prețurile mai scăzute pentru emisiile de CO2 în țara exportatoare. Veniturile mai mari provenite din tarifarea emisiilor de dioxid de carbon vor fi distribuite către politicile europene care sprijină economisirea energiei și utilizarea surselor regenerabile de energie, precum și către reducerea fiscalității asupra veniturilor mici.”

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește și mai mult funcționarea democratică a Uniunii prin dispozițiile care prevăd, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, ușor de aplicat și proporționale cu natura inițiativei, astfel încât să încurajeze participarea cetățenilor și să aducă Uniunea mai aproape de cetățeni.

                     (5)

                     Comisia are competența de a prezenta propuneri de acte juridice ale Uniunii în scopul punerii în aplicare a tratatelor cu privire la următoarele aspecte:

                                 —

                                 dispozițiile referitoare la armonizarea legislațiilor privind impozitul pe cifra de afaceri, accizele și alte impozite indirecte, în măsura în care această armonizare este necesară pentru a asigura instituirea și funcționarea pieței interne și pentru a evita denaturarea concurenței, în temeiul articolului 113 din Tratatul privind funcționarea Uniunii Europene (TFUE);

                                 —

                                 măsurile care trebuie luate pentru îndeplinirea obiectivelor de conservare, protecție și îmbunătățire a calității mediului și de promovare pe plan internațional a unor măsuri destinate să contracareze problemele de mediu la scară regională sau mondială și în special de combatere a schimbărilor climatice, în temeiul articolului 192 alineatele (1) și (2) din TFUE, coroborat cu articolul 191 alineatul (1) prima și a patra liniuță din TFUE;

                                 —

                                 punerea în aplicare a politicii comerciale comune, în temeiul articolului 207 din TFUE.

                     (6)

                     Din aceste motive, propunerea de inițiativă cetățenească nu se află în mod vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor, în conformitate cu articolul 4 alineatul (2) litera (b) din regulament.

                     (7)

                     În plus, s-a constituit comitetul cetățenilor și s-au desemnat persoanele de contact, în conformitate cu articolul 3 alineatul (2) din regulament, iar propunerea de inițiativă cetățenească nu este nici vădit abuzivă, neserioasă sau vexatorie și nici nu contravine vădit valorilor Uniunii, prevăzute la articolul 2 din TUE.

                     (8)

                     Prin urmare, propunerea de inițiativă cetățenească intitulată „Un preț al carbonului pentru combaterea schimbărilor climatice” ar trebui înregistrată,

               ADOPTĂ PREZENTA DECIZIE:

            Articolul 1
            Prin prezenta decizie, se înregistrează propunerea de inițiativă cetățenească intitulată „Un preț al carbonului pentru combaterea schimbărilor climatice”.

            Articolul 2
            Prezenta decizie intră în vigoare la 22 iulie 2019.

            Articolul 3
            Prezenta decizie se adresează organizatorilor (membrilor comitetului cetățenilor) propunerii de inițiativă cetățenească intitulate „Un preț al carbonului pentru combaterea schimbărilor climatice”, reprezentați de domnul Marco CAPPATO și de doamna Monica FRASSONI, care acționează în calitate de persoane de contact.

            Adoptată la Bruxelles, 3 iulie 2019.

                  Pentru Comisie

               Frans TIMMERMANS

                  Prim-vicepreședinte

            (1)  JO L 65, 11.3.2011, p. 1.


title: Decizia (UE) 2019/1184 a Comisiei din 3 iulie 2019 privind propunerea de inițiativă cetățenească intitulată „Să cultivăm progresul științific: recoltele contează!” [notificată cu numărul C(2019) 4975]

text:
                  11.7.2019

                  RO

                  Jurnalul Oficial al Uniunii Europene

                  L 185/50

         DECIZIA (UE) 2019/1184 A COMISIEI
         din 3 iulie 2019
         privind propunerea de inițiativă cetățenească intitulată „Să cultivăm progresul științific: recoltele contează!”

               [notificată cu numărul C(2019) 4975]

         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Obiectul propunerii de inițiativă cetățenească intitulate „Să cultivăm progresul științific: recoltele contează!” este următorul: „Directiva 2001/18/CE este învechită. Noi, în calitate de studenți cu specializarea Științele vieții, considerăm că este important să se revizuiască actualul mecanism de scutire prevăzut în directivă, în ceea ce privește noile tehnici de ameliorare a plantelor.”

                     (2)

                     Obiectivele propunerii de inițiativă cetățenească sunt următoarele: „În mod specific, solicităm mai multă claritate juridică și mai multe definiții. Obiectivul nostru este de a facilita procedura de autorizare pentru produsele obținute prin intermediul noilor tehnici de ameliorare a plantelor, care nu prezintă decât caracteristici naturale existente. Scopul este de a îmbunătăți progresul științific în Uniunea Europeană, protejând în același timp sănătatea umană și animală și mediul.”

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește și mai mult funcționarea democratică a Uniunii prin dispozițiile care prevăd, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, ușor de aplicat și proporționale cu natura inițiativei, astfel încât să încurajeze participarea cetățenilor și să aducă Uniunea mai aproape de cetățeni.

                     (5)

                     Un act juridic al Uniunii în scopul punerii în aplicare a tratatelor poate fi adoptat pentru apropierea actelor cu putere de lege și a actelor administrative ale statelor membre care au ca obiect instituirea și funcționarea pieței interne, pe baza articolului 114 din Tratatul privind funcționarea Uniunii Europene (TFUE).

                     (6)

                     Din aceste motive, propunerea de inițiativă cetățenească nu se află în mod vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor, în conformitate cu articolul 4 alineatul (2) litera (b) din regulament.

                     (7)

                     În plus, s-a constituit comitetul cetățenilor și s-au desemnat persoanele de contact, în conformitate cu articolul 3 alineatul (2) din regulament, iar propunerea de inițiativă cetățenească nu este nici vădit abuzivă, neserioasă sau vexatorie și nici nu contravine vădit valorilor Uniunii, prevăzute la articolul 2 din TUE.

                     (8)

                     Prin urmare, propunerea de inițiativă cetățenească intitulată „Să cultivăm progresul științific: recoltele contează!” ar trebui înregistrată,

               ADOPTĂ PREZENTA DECIZIE:

            Articolul 1
            Prin prezenta decizie, se înregistrează propunerea de inițiativă cetățenească intitulată „Să cultivăm progresul științific: recoltele contează!”.

            Articolul 2
            Prezenta decizie intră în vigoare la 25 iulie 2019.

            Articolul 3
            Prezenta decizie se adresează organizatorilor (membrilor comitetului cetățenilor) propunerii de inițiativă cetățenească intitulate „Să cultivăm progresul științific: recoltele contează!”, reprezentați de doamna Lavinia SCUDIERO și de doamna Martina HELMLINGER, care acționează în calitate de persoane de contact.

            Adoptată la Bruxelles, 3 iulie 2019.

                  Pentru Comisie

               Frans TIMMERMANS

                  Prim-vicepreședinte

            (1)  JO L 65, 11.3.2011, p. 1.


Decizia Comisiei din 16/07/2019 de declarare a unei concentrări compatibilă cu piaţa comună (Cazul COMP/M.9404 - The Goldman Sachs Group, Inc. / B&B Hotels) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 16/07/2019 de declarare a unei concentrări compatibilă cu piaţa comună (Cazul COMP/M.9412 - EQT Fund Management S.à r.l. / Nestlé Skin Health S.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 04/09/2019 de declarare a unei concentrări compatibilă cu piaţa comună (Cazul COMP/M.9487 - Charlesbank Capital Partners LLC / GTCR Investment XI LLC / PPT Holdings I, LLC) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia Consiliului din 3 septembrie 2019 de adoptare a poziției Consiliului privind proiectul de buget general al Uniunii Europene pentru exercițiul financiar 2020

text:
                  6.9.2019

                  RO

                  Jurnalul Oficial al Uniunii Europene

                  C 302/1

         DECIZIA CONSILIULUI
         din 3 septembrie 2019
         de adoptare a poziției Consiliului privind proiectul de buget general al Uniunii Europene pentru exercițiul financiar 2020
         (2019/C 302/01)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 314 alineatul (3), coroborat cu Tratatul de instituire a Comunității Europene a Energiei Atomice, în special articolul 106a,
         întrucât:

                     1.

                     La 5 iunie 2019, Comisia a transmis o propunere cuprinzând proiectul de buget general al Uniunii Europene pentru exercițiul financiar 2020 (1),

                     2.

                     Consiliul a examinat propunerea Comisiei în vederea definirii unei poziții consecvente, pe partea de venituri, cu Decizia 2014/335/UE, Euratom a Consiliului din 26 mai 2014 privind sistemul de resurse proprii ale Uniunii Europene (2), iar pe partea de cheltuieli, cu Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (3),

               ADOPTĂ PREZENTA DECIZIE:

            Articol unic
            Poziția Consiliului privind proiectul de buget general al Uniunii Europene pentru exercițiul financiar 2020 a fost adoptată de Consiliu la 3 septembrie 2019.
            Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

            Adoptată la Bruxelles, 3 septembrie 2019.

                  Pentru Consiliu

                  Președintele

               T. TUPPURAINEN

            (1)  COM(2019) 400 final.

            (2)  JO L 168, 7.6.2014, p. 105.

            (3)  JO L 347, 20.12.2013, p. 884.


title: Decizia Consiliului din 3 septembrie 2019 de adoptare a poziției Consiliului privind proiectul de buget rectificativ nr. 4 al Uniunii Europene pentru exercițiul financiar 2019

text:
                  6.9.2019

                  RO

                  Jurnalul Oficial al Uniunii Europene

                  C 302/5

         DECIZIA CONSILIULUI
         din 3 septembrie 2019
         de adoptare a poziției Consiliului privind proiectul de buget rectificativ nr. 4 al Uniunii Europene pentru exercițiul financiar 2019
         (2019/C 302/05)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
         având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (1), în special articolul 44,
         întrucât:

                     —

                     bugetul Uniunii pentru exercițiul financiar 2019 a fost adoptat definitiv la 12 decembrie 2018 (2),

                     —

                     la 2 iulie 2019, Comisia a înaintat o propunere care conținea proiectul de buget rectificativ nr. 4 la bugetul general pentru exercițiul financiar 2019,

                     —

                     pentru a evita insuficiența fondurilor, este necesar ca ajustările bugetelor instituțiilor să fie efectuate cu rapiditate. În consecință, Consiliul trebuie să adopte fără întârziere proiectul de buget rectificativ nr. 4 la bugetul general pentru exercițiul financiar 2019. Prin urmare, se justifică scurtarea, în conformitate cu articolul 3 alineatul (3) din Regulamentul de procedură al Consiliului, a termenului de opt săptămâni pentru informarea parlamentelor naționale prevăzut la articolul 4 din Protocolul (nr. 1),

               ADOPTĂ PREZENTA DECIZIE:

            Articol unic
            Poziția Consiliului privind proiectul de buget rectificativ nr. 4 al Uniunii Europene pentru exercițiul financiar 2019 a fost adoptată la 3 septembrie 2019.
            Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

            Adoptată la Bruxelles, 3 septembrie 2019.

                  Pentru Consiliu

                  Președintele

               T. TUPPURAINEN

            (1)  JO L 193, 30.7.2018, p. 1.

            (2)  JO L 67, 7.3.2019, p. 1.


title: Decizia (UE) 2019/1563 a Consiliului din 16 septembrie 2019 privind poziția care urmează să fie adoptată în numele Uniunii Europene în cadrul Comisiei pentru pescuit în zona central-vestică a Atlanticului (WECAFC)

text:
                  19.9.2019

                  RO

                  Jurnalul Oficial al Uniunii Europene

                  L 241/2

         DECIZIA (UE) 2019/1563 A CONSILIULUI
         din 16 septembrie 2019
         privind poziția care urmează să fie adoptată în numele Uniunii Europene în cadrul Comisiei pentru pescuit în zona central-vestică a Atlanticului (WECAFC)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Uniunea este membră a Comisiei pentru pescuit în zona central-vestică a Atlanticului (WECAFC), o comisie regională pentru pescuit a Organizației pentru Alimentație și Agricultură (FAO) din cadrul Organizației Națiunilor Unite, înființată în temeiul articolului VI alineatul (1) din actul constitutiv al FAO.

                     (2)

                     Uniunea Europeană este membră a FAO.

                     (3)

                     WECAFC urmărește promovarea conservării, gestionării și dezvoltării eficace a resurselor marine vii din zona sa de competență. În temeiul articolului 6 litera (h) din statutul său revizuit, WECAFC oferă consiliere (recomandări și rezoluții) privind măsurile de gestionare. Din cauza statutului său consultativ, recomandările și rezoluțiile WECAFC nu au caracter obligatoriu pentru membrii săi.

                     (4)

                     După cum se afirmă în Comunicarea comună a Înaltului Reprezentant al Uniunii pentru afaceri externe și politica de securitate și a Comisiei Europene, intitulată „Guvernanța internațională a oceanelor: o agendă pentru viitorul oceanelor noastre”, precum și în concluziile Consiliului privind respectiva comunicare comună, promovarea măsurilor de susținere și de sporire a eficacității organizațiilor regionale de gestionare a pescuitului (ORGP) și, după caz, îmbunătățirea guvernanței acestora și întărirea cooperării în zone-cheie ale oceanelor pentru a acoperi lacunele regionale în materie de guvernanță, se află în centrul acțiunilor Uniunii în cadrul acestor foruri.

                     (5)

                     Comunicarea Comisiei către Parlamentul European, către Consiliu, către Comitetul Economic și Social European și către Comitetul Regiunilor privind „O strategie europeană pentru materialele plastice într-o economie circulară”, se referă la măsuri specifice de reducere a poluării cu materiale plastice și a poluării marine, precum și a pierderii sau abandonării echipamentelor de pescuit pe mare.

                     (6)

                     Este oportun să se stabilească poziția care urmează să fie adoptată în numele Uniunii în cadrul WECAFC în perioada 2019-2023, dat fiind faptul că WECAFC este chemată să adopte acte fără caracter obligatoriu, care sunt capabile să influențeze în mod decisiv dreptul Uniunii. Majoritatea deciziilor Consiliului, care stabilesc poziția Uniunii în cadrul ORGP-urilor la care Uniunea este membru, urmează să fie revizuite înaintea sesiunilor anuale din 2024 ale respectivelor ORGP-uri. Prin urmare, pentru a îmbunătăți coerența dintre pozițiile Uniunii în cadrul tuturor ORGP-urilor și al tuturor organismelor regionale în domeniul pescuitului (ORP) și pentru a raționaliza procesul de revizuire, prezenta decizie ar trebui să fie revizuită înainte de oricare sesiune a WECAFC din 2024.

                     (7)

                     Având în vedere caracterul dinamic al resurselor piscicole în zona WECAFC și, ca atare, necesitatea ca poziția Uniunii să țină seama de noile evoluții, inclusiv de noile informații științifice și de alte informații relevante prezentate înaintea sau în cursul sesiunilor WECAFC, ar trebui să fie stabilite proceduri, în conformitate cu principiul cooperării loiale dintre instituțiile Uniunii prevăzut la articolul 13 alineatul (2) din Tratatul privind Uniunea Europeană, pentru precizarea anuală a poziției Uniunii în perioada 2019-2023,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul sesiunilor Comisiei pentru pescuit în zona central-vestică a Atlanticului (WECAFC) este stabilită în anexa I.

            Articolul 2
            Precizarea anuală a poziției Uniunii, care urmează să fie adoptată în cadrul sesiunilor WECAFC, se realizează în conformitate cu anexa II.

            Articolul 3
            Poziția Uniunii, stabilită în anexa I, este evaluată și, după caz, revizuită de Consiliu la propunerea Comisiei, înainte de sesiunea WECAFC din 2024.

            Articolul 4
            Prezenta decizie intră în vigoare la data adoptării.

            Adoptată la Bruxelles, 16 septembrie 2019.

                  Pentru Consiliu

                  Președintele

               T. TUPPURAINEN

            ANEXA I

               Poziția care urmează să fie adoptată în numele Uniunii în cadrul Comisiei pentru pescuit în zona central-vestică a Atlanticului (WECAFC)

            1.   PRINCIPII

            În cadrul WECAFC, Uniunea:

                        (a)

                        acționează în conformitate cu obiectivele și cu principiile urmărite de Uniune în cadrul politicii comune în domeniul pescuitului (PCP), în special prin intermediul abordării precaute și al obiectivelor privind producția maximă durabilă menționate la articolul 2 alineatul (2) din Regulamentul (UE) nr. 1380/2013, pentru a promova implementarea unei abordări ecosistemice a gestionării pescuitului, pentru a evita și reduce, în măsura posibilului, capturile nedorite și pentru a elimina treptat practica aruncării înapoi în mare a capturilor, precum și pentru a reduce la minimum impactul activităților de pescuit asupra ecosistemelor marine și a habitatelor acestora, dar și pentru a garanta, prin promovarea în Uniune a unui pescuit competitiv și viabil din punct de vedere economic, un nivel de trai decent pentru cei care depind de activitățile de pescuit, ținând seama de interesul consumatorilor;

                        (b)

                        depune eforturi în vederea unei implicări corespunzătoare a părților interesate în etapa de pregătire a rezoluțiilor și recomandărilor WECAFC adoptate în cadrul WECAFC în conformitate cu statutul revizuit al acesteia;

                        (c)

                        se asigură că rezoluțiile și recomandările adoptate în cadrul WECAFC respectă legislația internațională și, în special, prevederile Convenției ONU din 1982 asupra dreptului mării, ale Acordului ONU din 1995 în legătură cu conservarea și gestionarea populațiilor transzonale și a stocurilor de pești mari migratori, ale Acordului din 1993 privind promovarea respectării măsurilor internaționale de conservare și gestionare de către navele de pescuit în marea liberă, ale Codului de conduită din 1995 pentru un pescuit responsabil și ale Acordului Organizației Națiunilor Unite pentru Alimentație și Agricultură din 2009 privind măsurile de competența statului portului;

                        (d)

                        promovează poziții conforme cu cele mai bune practici ale organizațiilor regionale de gestionare a pescuitului (ORGP) și ale organismelor regionale în domeniul pescuitului (ORP) din aceeași zonă, și asigură promovarea coordonării între ORGP-uri și organizații relevante cum ar fi organizațiile de pescuit subregionale și convențiile maritime regionale (CMR), precum și a cooperării cu organizații mondiale, dacă este cazul, în cadrul mandatelor acestora, după caz, inclusiv a mecanismelor de cooperare între ORGP-urile care nu au ca obiect pescuitul de ton, similare cu așa-numitul proces Kobe pentru ORGP-urile de ton;

                        (e)

                        urmărește coerența și crearea de sinergii cu politica urmărită de Uniune în cadrul relațiilor bilaterale cu țări terțe în domeniul pescuitului și asigură coerența cu celelalte politici ale sale, în special în materie de relații externe, ocupare a forței de muncă, mediu, comerț, dezvoltare, cercetare și inovare;

                        (f)

                        garantează respectarea angajamentelor internaționale ale Uniunii;

                        (g)

                        acționează în conformitate cu concluziile Consiliului din 19 martie 2012 referitoare la Comunicarea Comisiei privind dimensiunea externă a PCP (1);

                        (h)

                        urmărește să creeze condiții de concurență echitabile pentru flota Uniunii în zona de competență a WECAFC, pe baza acelorași principii și standarde ca cele aplicabile în temeiul legislației Uniunii, și să promoveze punerea în aplicare uniformă a respectivelor principii și standarde;

                        (i)

                        acționează în conformitate cu Concluziile Consiliului (2) privind Comunicarea comună a Înaltului Reprezentant al Uniunii pentru afaceri externe și politica de securitate și a Comisiei, intitulată „Guvernanța internațională a oceanelor: o agendă pentru viitorul oceanelor noastre” (3), și promovează măsuri pentru a sprijini și consolida eficacitatea WECAFC și, după caz, pentru a îmbunătăți guvernanța și performanța acesteia, în special prin sprijinirea reformei WECAFC, datorită căreia aceasta va deveni un ORGP cu drepturi și obligații depline, ca o contribuție la gestionarea sustenabilă a oceanelor în toate dimensiunile ei.

                  2.   ORIENTĂRI

            Atunci când este cazul, Uniunea depune eforturi pentru a sprijini adoptarea de către WECAFC a următoarelor acțiuni:

                        (a)

                        rezoluții și recomandări pentru conservarea și gestionarea resurselor marine vii din zona aflată în sfera de competență a WECAFC, pe baza celor mai bune avize științifice disponibile;

                        (b)

                        rezoluții și recomandări privind activitățile de monitorizare, control și supraveghere din zona aflată în sfera de competență a WECAFC, inclusiv pentru prevenirea, descurajarea și eliminarea activităților de pescuit ilegal, nedeclarat și nereglementat (INN);

                        (c)

                        rezoluții și recomandări privind reducerea la minimum a impactului negativ al activităților de pescuit și al acvaculturii asupra biodiversității marine și asupra ecosistemelor marine și a habitatelor acestora, inclusiv măsuri de reducere a poluării marine, de prevenire a evacuării de materiale plastice în mare și de reducere a impactului materialelor plastice prezente în mare asupra biodiversității și ecosistemelor marine, măsuri de protecție a ecosistemelor marine vulnerabile din zona aflată în sfera de competență a WECAFC, în conformitate cu orientările internaționale ale FAO pentru gestionarea pescuitului de adâncime în marea liberă, și măsuri pentru evitarea și reducerea pe cât posibil a capturilor nedorite, în special de specii marine vulnerabile, precum și pentru eliminarea treptată a practicii aruncării capturilor înapoi în mare;

                        (d)

                        rezoluții și recomandări privind reducerea impactului uneltelor de pescuit abandonate, pierdute sau aruncate în alt mod în ocean și privind facilitarea identificării și recuperării acestor unelte;

                        (e)

                        rezoluții și recomandări privind interzicerea activităților de pescuit desfășurate exclusiv în scopul recoltării înotătoarelor de rechin și care să prevadă ca toți rechinii să fie debarcați cu toate înotătoarele atașate în mod natural;

                        (f)

                        abordări comune cu alte ORP-uri și ORGP-uri, dacă este cazul, în special cu cele implicate în gestionarea pescuitului în aceeași zonă;

                        (g)

                        recomandări, dacă este cazul și în măsura în care acest lucru este permis de documentele constitutive relevante, care să încurajeze punerea în aplicare a Convenției Organizației Internaționale a Muncii (OIM) privind munca în domeniul pescuitului;

                        (h)

                        rezoluții și recomandări tehnice suplimentare pe baza avizelor organismelor subsidiare și ale grupurilor de lucru ale WECAFC.

               (1)  Doc. 7087/12 REV 1 ADD 1 COR 1.

               (2)  Doc. 7348/1/17 REV 1, 24.3.2017.

               (3)  JOIN(2016) 49 final, 10.11.2016.

            ANEXA II

               Precizarea anuală a poziției Uniunii care urmează să fie adoptată în cadrul sesiunilor Comisiei pentru pescuit în zona central-vestică a Atlanticului

            Înainte de fiecare sesiune a WECAFC, atunci când acest organism este chemat să adopte decizii capabile să influențeze în mod decisiv conținutul legislației adoptate de legiuitorul Uniunii, se iau măsurile necesare astfel încât poziția care urmează a fi exprimată în numele Uniunii să țină seama de cele mai recente informații științifice și de alte informații relevante transmise Comisiei, în conformitate cu principiile și orientările stabilite în anexa I.
            În acest sens și pe baza informațiilor menționate, Comisia transmite în scris Consiliului, cu suficient timp înainte de fiecare sesiune a WECAFC, un document care prezintă în detaliu propunerea de precizare a poziției Uniunii, în vederea dezbaterii și a aprobării detaliilor referitoare la poziția care urmează să fie exprimată în numele Uniunii.
            Dacă în cadrul unei sesiuni a WECAFC nu se poate ajunge la un acord, inclusiv la fața locului, chestiunea este supusă atenției Consiliului sau a grupurilor sale de pregătire, astfel încât poziția Uniunii să ia în considerare noile elemente.


title: Decizia (UE) 2019/1564 a Comisiei din 4 septembrie 2019 referitoare la propunerea de inițiativă cetățenească intitulată „Stop cauzelor profunde aflate la originea corupției în Europa, prin tăierea fondurilor acordate țărilor care nu dispun de un sistem judiciar eficient după expirarea termenului acordat” [notificată cu numărul C(2019) 6387]

text:
                  19.9.2019

                  RO

                  Jurnalul Oficial al Uniunii Europene

                  L 241/6

         DECIZIA (UE) 2019/1564 A COMISIEI
         din 4 septembrie 2019
         referitoare la propunerea de inițiativă cetățenească intitulată „Stop cauzelor profunde aflate la originea corupției în Europa, prin tăierea fondurilor acordate țărilor care nu dispun de un sistem judiciar eficient după expirarea termenului acordat”

               [notificată cu numărul C(2019) 6387]

         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Obiectul propunerii de inițiativă cetățenească intitulată „Stop cauzelor profunde aflate la originea corupției în Europa, prin tăierea fondurilor acordate țărilor care nu dispun de un sistem judiciar eficient după expirarea termenului acordat” se referă la următoarele: „Impunerea unui termen strict de 10 ani după aderare pentru un moratoriu automat referitor la plățile din fondurile structurale și de coeziune către țările care au aderat recent la UE, până când sistemul lor judiciar nu mai face obiectul mecanismului de monitorizare.”

                     (2)

                     Obiectivele propunerii de inițiativă cetățenească sunt următoarele: „Codul juridic actual al UE permite o interpretare necorespunzătoare. În anumite condiții, corupția în rândul elitelor politice din țările care au aderat recent s-ar putea dovedi benefică pentru alte țări din Uniune, iar termenul «temporar», care este o noțiune relativă, s-ar putea extinde pe o perioadă de timp nelimitată. Stabilirea unui calendar strict evită orice motivație directă și indirectă de a comite acte de corupție în statele membre ale UE. Un astfel de exemplu este ineficiența mecanismului de monitorizare existent în cazul Bulgariei și al României.”

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește și mai mult funcționarea democratică a Uniunii prin dispozițiile care prevăd, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, ușor de aplicat și proporționale cu natura inițiativei, astfel încât să încurajeze participarea cetățenilor și să aducă Uniunea mai aproape de cetățeni.

                     (5)

                     Un act juridic al Uniunii în scopul punerii în aplicare a tratatelor poate fi adoptat cu privire la normele financiare care stabilesc în special procedura de execuție a bugetului Uniunii și de prezentare și auditare a conturilor, în conformitate cu articolul 322 alineatul (1) litera (a) din Tratatul privind funcționarea Uniunii Europene (TFUE).

                     (6)

                     Din aceste motive, propunerea de inițiativă cetățenească nu se află în mod vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor, în conformitate cu articolul 4 alineatul (2) litera (b) din regulament.

                     (7)

                     În plus, s-a constituit comitetul cetățenilor și s-au desemnat persoanele de contact, în conformitate cu articolul 3 alineatul (2) din regulament, iar propunerea de inițiativă cetățenească nu este nici vădit abuzivă, neserioasă sau vexatorie și nici nu contravine vădit valorilor Uniunii, prevăzute la articolul 2 din TUE.

                     (8)

                     Prin urmare, propunerea de inițiativă cetățenească intitulată „Stop cauzelor profunde aflate la originea corupției în Europa, prin tăierea fondurilor acordate țărilor care nu dispun de un sistem judiciar eficient după expirarea termenului acordat” ar trebui să fie înregistrată,

               ADOPTĂ PREZENTA DECIZIE:

            Articolul 1
            Prin prezenta decizie, se înregistrează propunerea de inițiativă cetățenească intitulată „Stop cauzelor profunde aflate la originea corupției în Europa, prin tăierea fondurilor acordate țărilor care nu dispun de un sistem judiciar eficient după expirarea termenului acordat”.

            Articolul 2
            Prezenta decizie intră în vigoare la 12 septembrie 2019.

            Articolul 3
            Prezenta decizie se adresează organizatorilor (membrilor comitetului cetățenilor) propunerii de inițiativă cetățenească intitulată „Stop cauzelor profunde aflate la originea corupției în Europa, prin tăierea fondurilor acordate țărilor care nu dispun de un sistem judiciar eficient după expirarea termenului acordat”, reprezentați de doamna Veneta Konstantinova MAGISTRELLI și de doamna Dobrinka Ruseva MOSKOVA, în calitate de persoane de contact.

            Adoptată la Bruxelles, 4 septembrie 2019.

                  Pentru Comisie

               Frans TIMMERMANS

                  Prim-vicepreședinte

            (1)  JO L 65, 11.3.2011, p. 1.


title: Decizia (UE) 2019/1565 a Comisiei din 4 septembrie 2019 cu privire la propunerea de inițiativă cetățenească intitulată „Acțiuni referitoare la urgența climatică” [notificată cu numărul C(2019) 6388]

text:
                  19.9.2019

                  RO

                  Jurnalul Oficial al Uniunii Europene

                  L 241/8

         DECIZIA (UE) 2019/1565 A COMISIEI
         din 4 septembrie 2019
         cu privire la propunerea de inițiativă cetățenească intitulată „Acțiuni referitoare la urgența climatică”

               [notificată cu numărul C(2019) 6388]

         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Obiectul propunerii de inițiativă cetățenească intitulată „Acțiuni referitoare la urgența climatică” este următorul: „Facem apel la Comisia Europeană, îndemnând-o să intensifice acțiunile referitoare la urgența climatică, în conformitate cu limita de încălzire de 1,5°. Aceasta înseamnă fixarea unor obiective climatice mai ambițioase și oferirea de sprijin financiar pentru acțiunile în domeniul climei.”

                     (2)

                     Obiectivele propunerii de inițiativă cetățenească sunt următoarele: „UE își adaptează obiectivele (contribuțiile stabilite la nivel național - CSN) în temeiul Acordului de la Paris, în vederea reducerii cu 80 % a emisiilor de gaze cu efect de seră până în 2030, pentru a atinge obiectivul de zero emisii nete până în 2035, și ajustează în consecință legislația europeană în domeniul climei. Se pune în aplicare, la nivelul UE, un mecanism de ajustare la frontieră a emisiilor de dioxid de carbon. Nu se semnează niciun tratat de liber schimb cu țările partenere care nu urmează o cale compatibilă cu obiectivul de 1,5°, în conformitate cu «Sistemul de urmărire a acțiunilor în domeniul climei». UE elaborează materiale educaționale gratuite referitoare la efectele schimbărilor climatice pentru toate programele de învățământ din statele membre.”

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește și mai mult funcționarea democratică a Uniunii prin dispozițiile care prevăd, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, ușor de aplicat și proporționale cu natura inițiativei, astfel încât să încurajeze participarea cetățenilor și să aducă Uniunea mai aproape de cetățeni.

                     (5)

                     Comisia are competența de a prezenta propuneri de acte juridice ale Uniunii în scopul punerii în aplicare a tratatelor cu privire la următoarele aspecte:

                                 —

                                 măsurile care trebuie luate pentru îndeplinirea obiectivelor de conservare, protecție și îmbunătățire a calității mediului și de promovare pe plan internațional a unor măsuri destinate să contracareze problemele de mediu la scară regională sau mondială și în special de combatere a schimbărilor climatice, în temeiul articolului 192 alineatele (1) și (2), citit în coroborare cu articolul 191 alineatul (1) prima și a patra liniuță din Tratatul privind funcționarea Uniunii Europene (TFUE);

                                 —

                                 punerea în aplicare a politicii comerciale comune, în temeiul articolului 207 din TFUE.

                     (6)

                     Din aceste motive, propunerea de inițiativă cetățenească nu se află în mod vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor, în conformitate cu articolul 4 alineatul (2) litera (b) din regulament.

                     (7)

                     În plus, s-a constituit comitetul cetățenilor și s-au desemnat persoanele de contact, în conformitate cu articolul 3 alineatul (2) din regulament, iar propunerea de inițiativă cetățenească nu este nici vădit abuzivă, neserioasă sau vexatorie și nici nu contravine vădit valorilor Uniunii, prevăzute la articolul 2 din TUE.

                     (8)

                     Prin urmare, propunerea de inițiativă cetățenească intitulată „Acțiuni referitoare la urgența climatică” ar trebui înregistrată,

               ADOPTĂ PREZENTA DECIZIE:

            Articolul 1
            Prin prezenta decizie, se înregistrează propunerea de inițiativă cetățenească intitulată „Acțiuni referitoare la urgența climatică”.

            Articolul 2
            Prezenta decizie intră în vigoare la 23 septembrie 2019.

            Articolul 3
            Prezenta decizie se adresează organizatorilor (membrilor comitetului cetățenilor) propunerii de inițiativă cetățenească intitulată „Acțiuni referitoare la urgența climatică”, reprezentați de domnul Thomas EITZENBERGER și de doamna Astrid Cecilie BUDOLFSEN, care acționează în calitate de persoane de contact.

            Adoptată la Bruxelles, 4 septembrie 2019.

                  Pentru Comisie

               Frans TIMMERMANS

                  Prim-vicepreședinte

            (1)  JO L 65, 11.3.2011, p. 1.


title: Decizia (UE) 2019/1566 a Comisiei din 4 septembrie 2019 cu privire la propunerea de inițiativă cetățenească intitulată „Salvați albinele și fermierii! Către o agricultură propice albinelor pentru un mediu sănătos” [notificată cu numărul C(2019) 6389]

text:
                  19.9.2019

                  RO

                  Jurnalul Oficial al Uniunii Europene

                  L 241/10

         DECIZIA (UE) 2019/1566 A COMISIEI
         din 4 septembrie 2019
         cu privire la propunerea de inițiativă cetățenească intitulată „Salvați albinele și fermierii! Către o agricultură propice albinelor pentru un mediu sănătos”

               [notificată cu numărul C(2019) 6389]

         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Obiectul propunerii de inițiativă cetățenească intitulată „Salvați albinele și fermierii! Către o agricultură propice albinelor pentru un mediu sănătos” vizează următoarele: „Pentru a proteja albinele și sănătatea oamenilor, facem apel la Comisie, îndemnând-o să propună acte juridice pentru a elimina treptat pesticidele sintetice până în 2035, pentru a restabili biodiversitatea și pentru a sprijini fermierii în realizarea tranziției”.

                     (2)

                     Obiectivele propunerii de inițiativă cetățenească sunt următoarele: „Eliminarea treptată, cu 80 %, a pesticidelor sintetice din agricultura UE până în 2030, începând cu cele mai periculoase, pentru ca, până în 2035, în agricultură să nu se mai utilizeze pesticide sintetice; refacerea ecosistemelor naturale din zonele agricole, astfel încât agricultura să devină un vector pentru refacerea biodiversității; reformarea agriculturii, acordând prioritate agriculturii la scară mică, diversificate și durabile, sprijinind creșterea rapidă a practicilor agroecologice și ecologice și permițând formarea fermierilor și cercetarea independente în domeniul agriculturii în ceea ce privește agricultura fără pesticide și fără OMG-uri.”

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește și mai mult funcționarea democratică a Uniunii prin dispozițiile care prevăd, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, ușor de aplicat și proporționale cu natura inițiativei, astfel încât să încurajeze participarea cetățenilor și să aducă Uniunea mai aproape de cetățeni.

                     (5)

                     În scopul punerii în aplicare a tratatelor se pot adopta acte juridice ale Uniunii:

                                 —

                                 pentru stabilirea unei organizări comune a piețelor agricole și a altor dispoziții necesare pentru îndeplinirea obiectivelor politicii agricole comune, în temeiul articolului 43 alineatul (2) din Tratatul privind funcționarea Uniunii Europene (TFUE);

                                 —

                                 pentru apropierea dispozițiilor prevăzute de actele cu putere de lege și de actele administrative ale statelor membre care au ca obiect instituirea și funcționarea pieței interne, pe baza articolului 114 din TFUE;

                                 —

                                 pentru măsuri în domeniile veterinar și fitosanitar care au ca obiectiv direct protecția sănătății publice, în temeiul articolului 168 alineatul (4) litera (b) din TFUE.

                     (6)

                     Din aceste motive, propunerea de inițiativă cetățenească nu se află în mod vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor, în conformitate cu articolul 4 alineatul (2) litera (b) din regulament.

                     (7)

                     În plus, s-a constituit comitetul cetățenilor și s-au desemnat persoanele de contact, în conformitate cu articolul 3 alineatul (2) din regulament, iar propunerea de inițiativă cetățenească nu este nici vădit abuzivă, neserioasă sau vexatorie și nici nu contravine vădit valorilor Uniunii, prevăzute la articolul 2 din TUE.

                     (8)

                     Prin urmare, propunerea de inițiativă cetățenească intitulată „Salvați albinele și fermierii! Către o agricultură propice albinelor pentru un mediu sănătos” ar trebui să fie înregistrată,

               ADOPTĂ PREZENTA DECIZIE:

            Articolul 1
            Prin prezenta decizie, se înregistrează propunerea de inițiativă cetățenească intitulată „Salvați albinele și fermierii! Către o agricultură propice albinelor pentru un mediu sănătos”.

            Articolul 2
            Prezenta decizie intră în vigoare la 30 septembrie 2019.

            Articolul 3
            Prezenta decizie se adresează organizatorilor (membrilor comitetului cetățenilor) propunerii de inițiativă cetățenească intitulată „Salvați albinele și fermierii! Către o agricultură propice albinelor pentru un mediu sănătos”, reprezentați de domnul Karl BÄR și de domnul Helmut BURTSCHER-SCHADEN, care acționează în calitate de persoane de contact.

            Adoptată la Bruxelles, 4 septembrie 2019.

                  Pentru Comisie

               Frans TIMMERMANS

                  Prim-vicepreședinte

            (1)  JO L 65, 11.3.2011, p. 1.